ມີການກຳນົດ ການກ່າວປິດທ້າຍໃນການດຳເນີນຄະດີ ທ່ານນາງ ອອງຊານ ຊູຈິ
ຂ່າວສຳຄັນອື່ນໆ: ຜູ້ບັນຊາການກຳລັງສະຫະຣັດ ເຫັນວ່າ ເກົາຫຼີເໜືອແລະຈີນ ຍັງຈະເປັນບັນຫາ ທີ່ສ້າງຄວາມວິຕົກ; ປະທານາທິບໍດີ ອິນໂດເນເຊັຽ ຊະນະເລືອກຕັ
ການດຳເນີນຄະດີ ທ່ານນາງ ອອງຊານ ຊູຈີ ຜູ້ນຳປະຊາທິປະໄຕ ໃນມຽນມາໄດ້ເລີ້ມຂຶ້ນອີກ ທີ່ຄຸກໃຫຍ່ ໃນນະຄອນຢ່າງກຸ້ງ ຄະນະໄອຍະການ ແລະທະນາຍຄວາມຂອງ ທ່ານນາງ ອອງຊານ ຊູຈີ ຜູ້ທີ່ເຄີຍໄດ້ຮັບລາງ ວັນໂນແບລ ຂແນງສັນຕິພາບຈະນຳສເນີການ ກ່າວປິດທ້າຍ ຄະດີດັ່ງກ່າວ ພວກທະນາຍ ຄວາມໄດ້ພົບປະ ກັບທ່ານນາງອອງຊານ ຊູຈີ ໃນວັນພະຫັດວານນີ້ເພື່ອກະກຽມກ່ຽວກັບຮ່າງ ການກ່າວປິດທ້າຍຄະດີ23 ໜ້າ ຜູ້ນຳປະຊາ ທິປະໄຕມຽນມາ ຖືກກ່າວຫາວ່າ ໄດ້ລະເມີດເງື່ອນ ໄຂໃນການກັກບໍຣິເວນ ທ່ານນາງ ລຸນຫລັງທີ່ໄດ້ ອະນຸຍາດໃຫ້ ຜູ້ຊາຍຊາວອະເມຣິກັນຄົນນຶ່ງ ພັກຢູ່ທີ່ເຮືອນຂອງນາງ ຊຶ່ງຕັ້ງຢູ່ແຄມທະເສສາບ ໃນນະຄອນຢ່າງກຸ້ງເປັນເວລາ 2 ມື້ ຫລັງຈາກຜູ້ກ່ຽວ ໄດ້ລອຍນ້ຳ ໄປເຮືອນຂອງທ່ານນາງໂດຍທີ່ບໍ່ໄດ້ຮັບ ການເຊື້ອເຊີນ ໃນເດືອນພຶສະພາ ຜ່ານມາ ທ່ານນາງ ປະເຊີນກັບໂທດຈຳຄຸກ 5 ປີ ຖ້າຫາກຖືກ ພົບເຫັນວ່າ ມີຄວາມຜິດ ພວກນັກການທູດ ຈາກອັງກິດຝຣັ່ງ ເຢັຽຣະມັນ ແລະອີຕາລີ ຕ່າງກໍໄດ້ ຖືກເຊື້ອເຊີນ ໃຫ້ໄປຮ່ວມການດຳເນີນຄະດີ ໃນມື້ນີ້ ເຈົ້າໜ້າທີ່ ໄດ້ປິດລັບ ຂັ້ນຕອນການດຳເນີນຄະດີດັ່ງກ່າວ ເປັນສ່ວນໃຫຍ່ ຜູ້ບັນ ຊາການກຳລັງສະຫະຣັດໃນເອເຊັຽ ກ່າວວ່າມີ ທ່າທາງວ່າ ເກົາຫລີເໜືອ ຍັງຈະສືບຕໍ່ ຕິດອັນ ດັບສູງສຸດ ໃນບັນຊີລາຍຊື່ຄວາມວິຕົກກັງວົນ ສຳ ລັບຜູ້ທີ່ຈະເຂົ້າຮັບຕຳແໜ່ງແທນທ່ານ ລຸນ ຫລັງທີ່ໄດ້ມີການປ່ຽນແປງ ການບັງຄັບບັນຊາ ໃນເດືອນຕຸລາ ທີ່ຈະມາເຖິງນີ້ແຕ່ທ່ານເວົ້າຕື່ມ ວ່າ ບັນຫາຕ່າງໆ ຮວມທັງ ການເສີມສ້າງ ແສນຍານຸພາບຂອງກອງທັບຈີນ ແມ່ນຈຳເປັນ ທີ່ຈະຕ້ອງ ໄດ້ມີການ ຕິດຕາມເບິ່ງ ຢ່າງໃກ້ຊິດ ໃນການໃຫ້ສຳພາດ ຕໍ່ VOA ໃນວັນພະຫັດ ວານນີ້ ພົນເຮືອເອກ TIMOTHY KEATINGກ່າວວ່າ ເຈົ້າໜ້າທີ່ ສະຫະຣັດ ກຳລັງເພັ່ງເລັ່ງ ຢ່າງຣະມັດຣະວັງໃສ່ເກົາຫລີເໜືອ ໂດຍຜ່ານທາງ ການສືບລັບ ແລະການດຳເນີນການ ທາງດ້ານການທູດ ພົນເຮືອເອກ KEATING ໃຫ້ຂໍ້ສັງເກດວ່າ ເກົາຫລີເໜືອ ມີລູກສອນໄຟ ທີ່ຍິງໄດ້ໃນໄລຍະໃກ້ ແລະໄລຍະປານກາງ ແລະກຳລັງພັທນາ ລູກສອນໄຟ ໄລຍະໄກ ແຕ່ທ່ານກ່າວວ່າກອງທັບສະຫະຣັດ ກຳລັງກະກຽມ ທີ່ຈະຕອບໂຕ້ ຕໍ່ການດຳເນີນການ ໃດໆກໍຕາມ ທາງທະຫານຂອງພຽງຢາງ ຄະນະກັມມະການເລືອກຕັ້ງ ຂອງອິນໂດເນເຊັຽ ກ່າວວ່າ ປະທານາທິບໍດີSUSILO BAMBANG YUDHOYONO ເປັນຜູ້ໄດ້ຮັບ ໄຊຊະນະ ໃນການເລືອກຕັ້ງປະທານາທິບໍດີ ຂອງອິນໂດເນເຊັຽ ທີ່ມີຂຶ້ນ ໃນເດືອນນີ້ ຜົນການນັບຄະແນນສຽງທີ່ນຳ ອອກເຜີຍແຜ່ ໃນຕອນແລງ ຂອງມື້ວານນີ້ ສະແດງ ໃຫ້ເຫັນວ່າ ທ່ານ YUDHOYONOໄດ້ຮັບໄຊຊະນະ ເຂົ້າຮັບຕຳແໜ່ງ ເປັນສມັຍທີ 2 ຕື່ມອີກ 5 ປີ ດ້ວຍຄະແນນສຽງອັນຖ້ວມລົ້ນ ໂດຍໄດ້ຮັບ ຄະແນນທັງໝົດ 61% ຫຼາຍພຽງພໍ ເພື່ອຫລີກລ້ຽງບໍ່ໃຫ້ມີການ ເລືອກຕັ້ງຮອບ 2 ຜູ້ທ້າທາຍ ທີ່ໄດ້ຮັບຄະແນນສຽງໃກ້ຄຽງທ່ານ ທີ່ສຸດກໍຄື ອະດີດປະທານາທິບໍດີ MEGAWATI SUKARNOPUTRI ທີ່ໄດ້ຮັບຄະແນນ 27% ສ່ວນຮອງ ປະທານາທິບໍດີ ທີ່ກຳລັງ ຈະພົ້ນຈາກຕຳແໜ່ງ ທ່ານ JUSUFKALLA ໄດ້ຮັບຄະແນນສຽງ 12 ເປີເຊັນ ເປັນທີ 3 ຄູ່ແຂ່ງຂອງທ່ານ YUDHOYONOຕ່າງກໍພາກັນຈົ່ມ ກ່ຽວກັບການກ່າວຫາ ທີ່ວ່າ ມີການເຮັດຜິດຣະບຽບ ໃນບັນຊີລາຍຊື່ຂອງຜູ້ມີສິດ ປ່ອນບັດ ແລະຕ່າງກໍປະກາດວ່າ ຈະດຳເນີນການ ທາງດ້ານກົດໝາຍກ່ຽວກັບເຣື່ອງນີ້ ນາຍົກຣັຖມຸນຕຣີ ອີຣັກ ທ່ານ NOURI AL-MALIKIໃຫ້ຮ່ອງຮອຍວ່າ ທ່ານຍັງບໍ່ທັນໄດ້ຕັດສິນໃຈເທື່ອ ກ່ຽວກັບການ ສືບຕໍ່ມີໜ້າຂອງກຳລັງ ທະຫານອະເມຣິກັນ ລຸນຫລັງວັນທີ 31 ທັນວາ ປີ 2011 ຊຶ່ງເປັນ ກຳນົດເວລາຕາຍຕົວ ທີ່ຕັ້ງຂຶ້ນ ໂດຍປະເທດ ທັງສອງ ໃນການຖອນ ທະຫານ ສະຫະຣັດ ທັງໝົດອອກຈາກອີຣັກນັ້ນ ໃນການຖແລງ ທີ່ກຸງວໍຊິງຕັນ ມື້ວານນີ້ ທ່ານ MALIKIໄດ້ສເນີແນະວ່າ ກຳນົດເວລາຕາຍໂຕ ໃນການຖອນທະຫານ ອາດຈະໄດ້ຮັບ ການພິຈາຣະນາໃໝ່ກໍໄດ້ ຖ້າກຳລັງອີຣັກ ຫາກຍັງຈຳເປັນ ຕ້ອງໄດ້ຮັບການຝຶກແອບ ແລະການສນັບສນຸນເພີ້ມຕື່ມ ຜູ້ນຳອີຣັກ ໄດ້ໃຫ້ການ ຖແລງດັ່ງກ່າວ ຕໍ່ແຂກເປັນພາສາອາຣັບແລະລ່າມທີ່ແປພາສາ ເວົ້າວ່າ ອີຣັກຈະພິຈາຣະນາ ກ່ຽວກັບກຳນົດ ເວລາຕາຍຕົວອີງຕາມຄວາມຈຳເປັນ ຂອງອີຣັກ ໃນມື້ວັນພຸດ ຜ່ານມາ ນາຍົກຣັຖມຸນຕຣີ MALIKIໄດ້ຢືນຄຽງຂ້າງ ປະທານາທິບໍດີ BARACK OBAMA ທີ່ທຳນຽບຂາວ ຂະນະທີ່ທ່ານ OBAMAກ່າວວ່າ ເຖິງແມ່ນຈະມີ ຄວາມຍຸ່ງຍາກ ໃນອະນາຄົດ ສຳລັບອີີຣັກກໍຕາມ ສະຫະຣັດກໍຈະຖອນ ທະຫານ ຂອງຕົນທັງໝົດ ຕາມໝາຍກຳນົດ ອອກຈາກອີຣັກ ພາຍໃນທ້າຍປີ 2011 ປະທານາທິບໍດີຮອນດູຣັສ ທີ່ຖືກ ໂຄ່ນລົ້ມທ່ານ MANUEL ZELAYAໄດ້ເດີນ ທາງໂດຍທາງຣົດ ໄປຍັງເມືອງ ແຫ່ງນຶ່ງ ຂອງ ນິກາຣາກວາທີ່ຕັ້ງຢູ່ໃກ້ໆຊາຍແດນ ປະເທດ ຂອງທ່ານ ໃນການກະກຽມ ກ່ຽວກັບການ ເດີນທາງກັບຄືນໄປຍັງ ຮອນດູຣັສ ທີ່ອາດມີຂຶ້ນນັ້ນ ທ່ານ ZELAYA ໄດ້ເດີນທາງ ໄປຍັງເມືອງESTELI ໃນມື້ວານນີ້ ຕິດຕາມໂດຍ ຂະບວນຣົດ ຂອງພວກສນັບສນຸນ ແລະພວກນັກຂ່າວ ທ່ານບໍ່ໄດ້ແຈ້ງໃຫ້ຊາບ ຢ່າງເປັນການຄັກແນ່ວ່າ ເວລາໃດ ຫລືດ້ວຍວິທີໃດທີ່ທ່ານ ຈະພະຍາຍາມ ກັບຄືນເຂົ້າໄປ ໃນຮອນດູຣັສ ທ່ານ ZELAYA ກ່າວວ່າທ່ານຫວັງວ່າ ທະຫານ ຮອນດູຣັສ ຈະປິ່ນປືນໄປທາງອື່ນ ເວລາພວກເຂົາ ເຫັນຜູ້ນຳທີ່ໄດ້ຖືກຮັບເລືອກ ຂອງພວກເຂົາ ຣັຖບານຊົ່ວຄາວ ຂອງຮອນດູຣັສ ໄດ້ປະກາດຫ້າມອອກນອກເຮືອນ ຕລອດຄືນ ໃນບໍຣິເວນຊາຍແດນ ທ່ານ ZELAYA ກ່າວວ່າ ທ່ານມີສິດທີ່ຈະເດີນທາງ ກັບຄືນ ປະເທດຂອງທ່ານ ແຕ່ປະທານາທິບໍດີ ຮັກສາການຊົ່ວຄາວ ທ່ານROBERTO MICHELLETTI ໄດ້ຂູ່ວ່າ ຈະຈັບທ່ານ ZELAYA ຖ້າຫາກທ່ານ ກັບຄືນໄປຍັງຮອນດູຣັສ ຄະນະສັງເກດການຂອງຢູໂຣບ ໄດ້ຕຳໜິຕິຕຽນ ໃນມື້ນີ້ ຕໍ່ການເລືອກຕັ້ງປະທາ ນາທິບໍດີ KYRGYZSTAN ຂະນະທີ່ ຄະນະ ກັມມະການ ເລືອກຕັ້ງຂອງ KYRGYZSTANກ່າວອ້າງວ່າ ປະທານາທິບໍດີ KURMANBEK BAKIJEV ພວມກ້າວໄປສູ່ ການໄດ້ຮັບໄຊຊະນະຢ່າງຖ້ວມລົ້ນ ອົງການ ວ່າດ້ວຍຄວາມໝັ້ນຄົງ ແລະການຮ່ວມມື ໃນຢູໂຣບ ກ່າວວ່າການປ່ອນບັດ ໃນມື້ວານນີ້ ໄດ້ມີການ ປ່ອນບັດປອມ ໃສ່ຫີບບັດ ບັນຊີລາຍຊື່ຜູ້ມີສິດປ່ອນບັດ ທີ່ບໍ່ຖືກຕ້ອງ ແລະມີຫລັກຖານ ສະແດງໃຫ້ເຫັນວ່າ ຄົນຜູ້ດຽວປ່ອນບັດຫລາຍເທື່ອ ນອກນັ້ນ ອົງການດັ່ງກ່າວ ຍັງໄດ້ກ່າວຫາ ປະທານາທິບໍດີBAKIJEV ວ່າ ໃຊ້ຊັພຍາກອນ ຂອງຣັຖບານ ເພື່ອຄ້ຳປະກັນ ການໄດ້ຮັບ ໄຊຊະນະຂອງທ່ານ ລາຍງານໃນຂັ້ນຕົ້ນ ຂອງອົງການ ວ່າດ້ວຍຄວາມໝັ້ນຄົງ ແລະການຮ່ວມມືໃນຢູໂຣບ ອາດໃຫ້ການສນັບສນຸນ ຕໍ່ການກ່າວອ້າງ ຂອງຜູ້ສະມັກ ປະທານາທິບໍດີຄົນສຳຄັນ ຂອງພັກຝ່າຍຄ້ານ ຄືອະດີດ ນາຍົກຣັຖມຸນຕຣີ ALMAZBEK ATAMBAYEVທີ່ກ່າວວ່າ ການເລືອກຕັ້ງ ໃນເທື່ອນີ້ ແມ່ນມີການສໍ້ໂກງ ຜູ້ອຳນວຍ ການຂອງຕາໜ່າງ ກະຈາຍສຽງທີ່ໄດ້ຮັບເງິນ ສນັບສນຸນ ຈາກຣັຖບານ ສະຫະຣັດ 2 ທ່ານ ໄດ້ໃຫ້ການຕໍ່ສະມາຊິກສະພາວ່າ ສະຖານີວິທຍຸ ຂອງພວກທ່ານ ແມ່ນມີບົດບາດ ອັນສຳຄັນໃນ ການນຳເອົາ ຂໍ້ມູນຂ່າວສານ ໄປສູ່ຜູ້ຮັບຟັງ ຊາວຕ່າງປະເທດ ໂດຍສະເພາະແລ້ວໃນບ່ອນທີ່ ອິສຣະພາບ ໃນການອອກຂ່າວ ໄດ້ມີການ ຈຳກັດຮັດແຄບ ທ່ານ DANFORTHAUSTIN ຜູ້ອຳນວຍການ ຂອງວິທຍຸ VOA ແລະ ທ່ານ JEFFREY GEDMIN ຜູ້ອຳນວຍການວິທຍຸຢູໂຣບເສຣີ ແລະວິທຍຸ ອິສຣະພາບ ກ່າວຕໍ່ບັນດາ ສະມາຊິກຣັຖສະພາໃນມື້ວານນີ້ວ່າ ພວກທ່ານກຳລັງ ທຳການປ່ຽນແປງ ຍຸທສາດ ໃນການຈັດສົ່ງຂ່າວເພື່ອໃຫ້ໄປຮອດໄປເຖິງ ພວກຜູ້ຟັງ ຢ່າງມີປະສິດທິພາບ ຫລາຍຂຶ້ນ ທ່ານ GEDMINເວົ້າວ່າ ອົງການວິທຍຸ ກະຈາຍສຽງນາໆຊາດ ຂອງສະຫະຣັດ ໃຫ້ການສນັບສນຸນຕໍ່ອັນທີ່ທ່ານເອີ້ນວ່າ ການເຂົ້າໃຈ ຢ່າງເລິກເຊິ່ງ ເຖິງຜົນປໂຍດ ຂອງສະຫະຣັດແລະທ່ານຮຽກຮ້ອງ ໃຫ້ສືບຕໍ່ ສນັບສນຸນ ການຫລັ່ງໄຫລ ຢ່າງເສຣີ ຂອງຂໍ້ມູນຂ່າວສານເພື່ອຕ້ານຢັນ ກັບລັດທິຊາດນິຍົມ ພວກຫົວຮຸນແຮງຈັດ ລັດທິຕໍ່ຕ້ານຊາວຢິວຫລືຕໍ່ຕ້ານອະເມຣິກາ ບໍ່ວ່າຈະເກີດຂຶ້ນ ຢູ່ແຫ່ງຫົນໃດກໍຕາມ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ